ตัวเลขผู้ติดเชื้อโควิดรายวันที่ปรับตัวลง และ FDA ที่จะอนุมัติให้ใช้วัคซีนโควิดไฟเซอร์เต็มรูปแบบในวันที่ 23 ส.ค.ทำให้โรงพยาบาลภาคเอกชนสามารถจัดหาวัคซีนได้โดยตรง หนุน sentiment กลุ่ม reopening plays ต่อเนื่อง/ SET 1550-60 จุด แนะนำ MEGA, BEM
23 สิงหาคม 2564

Banking and Finance sectors: ติดตาม ธปท. ผ่อนเกณฑ์ให้สถาบันการเงินช่วยลูกหนี้ โดยคงสถานะจัดชั้นหนี้จนถึง 31 มี.ค.65 โดยใช้เกณฑ์การจัดชั้นและการกันสำรองได้ยาว ถึงสิ้นปี 66 และขยายเวลาการปรับลดอัตราเงินนำส่งกองทุนเพื่อการฟื้นฟูและพัฒนา ระบบสถาบันการเงิน เหลือ 0.23% จาก 0.46% ต่อปีนานถึงสิ้นปี 65 เพื่อลดต้นทุนของสถาบันการเงินนำเงินที่ลดไปช่วยลูกหนี้ผ่านการปรับโครงสร้างหนี้ โดยนักวิเคราะห์ของ KS ประเมิน BBL, SCB, BAY และ TISCO จะได้ประโยชน์จากมาตรการดังกล่าวเนื่องจากขาดทุนจากการลดดอกเบี้ยคงค้างให้ลูกหนี้จะถูกชดเชยด้วยค่าใช้จ่าย FIDF ที่ลดลง ขณะที่ KKP, KTB และ TTB จะเสียประโยชน์เพราะมีดอกเบี้ยคงค้างสูง
Contractor and Transport sectors: ติดตาม รฟม. ลุยเปิดประมูล รถไฟฟ้าสายสีส้มตะวันตก ต.ค.นี้ คาดได้ตัวผู้ชนะประมูล เม.ย.ปีหน้า หลังศาลปกครองสูงสุดให้จำหน่ายคดีที่ BTS ยื่นฟ้องคณะกรรมการคัดเลือกตามมาตรา 36 แห่ง พ.ร.บ.การร่วมลงทุนระหว่างรัฐและเอกชน พ.ศ.2562 และ รฟม. คาดจะมีแรงเก็งกำไรหุ้นกลุ่มรับเหมา, เสาเข็ม และรถไฟฟ้าจากธีมดังกล่าว
Commodities linked sectors: ติดตามการประชุม Jackson Holes ในวันที่ 26-27 ส.ค. ซึ่งจะเป็นตัวกำหนดทิศทางค่าเงิน USD ในสัปดาห์นี้ หลัง USD index ได้แข็งค่าขึ้นมา 1.2% ในสัปดาห์ที่ผ่านมาหลัง Fed minutes เดือน ก.ค. ระบุเฟดเตรียมลด QE ภายในปีนี้ ส่งผลให้ราคาสินค้าโภคภัณฑ์หลายตัวปรับตัวลงกดดันหุ้นกลุ่ม Global plays ขณะที่บริษัทที่มีต้นทุนเป็นโภคภัณฑ์มีแนวโน้มได้ประโยชน์จากธีมดังกล่าว
Domestic plays: ติดตามตัวเลขผู้ติดเชื้อโควิด-19 รายวันซึ่งล่าสุดปรับตัวลงต่ำกว่าค่าเฉลี่ยย้อนหลัง 7 วันแล้วสอดคล้องกับมุมมองของ ศบค. ที่คาดว่าตัวเลขจะ peak ช่วงปลายเดือน ส.ค. และเริ่มลดลงช่วงต้นเดือน ก.ย. ทำให้มีโอกาสที่รัฐบาลจะผ่อนคลายล๊อกดาวน์มากขึ้นโดยเฉพาะใน กทม. และปริมณฑล หนุน sentiment เชิงบวกต่อกลุ่มเปิดเมืองต่อในสัปดาห์หน้า นอกจากนี้การที่ FDA จะอนุมัติให้ใช้วัคซีนโควิด-19 ของไฟเซอร์เต็มรูปแบบในวันที่ 23 ส.ค. ซึ่งหลังจากนี้หากไฟเซอร์ขออนุญาตจาก อย. บ้านเราผ่าน จะทำให้โรงพยาบาลภาคเอกชนสามารถจัดหาวัคซีนได้โดยตรง
Auto sector: ติดตามผลกระทบกับกลุ่มชิ้นส่วนยานยนต์หลัง โตโยต้า มอเตอร์ เผยเมื่อสัปดาห์ที่ผ่านมาว่าจะลดการผลิตโรงงานทุกแห่งทั่วโลกในเดือนก.ย.ลงประมาณ 40% จากผลกระทบของการระบาดของโรคโควิด-19 และการขาดแคลนชิป ซึ่งอาจจะมีบริษัทรถยนต์ค่ายอื่นๆ ที่ได้รับผลกระทบในลักษณะเดียวกันด้วย
มุมมองตลาดหุ้น/ กลยุทธ์การลงทุน วันนี้คาด SET 1550-60 จุด แนะนำ MEGA, BEM
1) MEGA (ราคาพื้นฐาน 52.00 บาท) ปรับเพิ่มประมาณการกำไรสุทธิปี 2564-66 ขึ้น 11-16% จากความต้องการแข็งแกร่งจากแบรนด์ผลิตภัณฑ์และการเติบโตที่มั่นคงในธุรกิจจัดจำหน่าย ขณะที่ความกังวลด้านสุขภาพจะช่วยกระตุ้นยอดขายของ MEGA ท่ามกลางความไม่สงบในเมียนมาและสถาณการณ์โควิด            2) BEM (ราคาพื้นฐาน 10.11  บาท) คาดว่ากำไร 3Q21 แย่แต่จะฟื้นตัวใน 4Q21 โดย BEM เป็นหุ้นกลุ่ม reopening ที่คาดว่าจะได้ sentiment บวกจากสถาณการณ์โควิดในประเทศที่ดูดีขึ้น นอกจากนี้ยังมีความคาดหวังจากการประมูล รฟฟ.สายสีส้ม
รายงานตัวเลขเศรษฐกิจ 
วันจันทร์ ติดตาม ตัวเลข Markit Manufacturing PMI Flash เดือน ส.ค. ของเยอรมัน คาด -1.3% MoM เป็น 65 จุด ตัวเลข Markit Manufacturing PMI Flash เดือน ส.ค. ของยูโรโซนคาด -1.2% MoM เป็น 62 จุด และตัวเลข Markit Manufacturing PMI Flash เดือน ส.ค. ของสหรัฐฯ คาด -0.9% MoM เป็น 62.8 จุด ตัวเลขยอดขายบ้านมือสองของสหรัฐฯ เดือน ก.ค. คาด +0.2% MoM เป็น 5.82 ล้านยูนิต
วันอังคาร ติดตาม ตัวเลขส่งออก และนำเข้าของไทยเดือน ก.ค. คาด +18.7% YoY และ+38.8% YoY ตามลำดับ และดุลการค้าเดือน ก.ค. คาด +775 ล้านเหรียญสหรัฐฯ ตัวเลขยอดขายบ้านใหม่ของสหรัฐฯ เดือน ก.ค. คาด +1% MoM เป็น 0.68 ล้านยูนิต
วันพุธ ติดตาม ตัวเลข Ifo Business Climate index เดือน ส.ค. ของเยอรมัน คาดทรงตัว MoM ที่ 100.8 จุด ตัวเลข Durable Goods Orders เดือน ก.ค. ของสหรัฐฯ คาด -0.2% MoM และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด 3.36 แสนคน (-3.4% WoW) และการประชุม Jackson Hole Economic Symposium
วันศุกร์ ติดตาม ตัวเลขดัชนี Import Prices ของเยอรมันเดือน ก.ค. คาด +1% MoM และ +13.8% YoY ตามลำดับ ดัชนี Personal income และ Personal spending ของสหรัฐฯ เดือน ก.ค. คาด +0.2% MoM และ +0.3% MoM ตามลำดับ ดัชนี Core PCE Price Index ของสหรัฐฯ เดือน ก.ค. คาด +0.4% MoM และ +3.6% YoY ตามลำดับ ดัชนี Michigan Inflation expectations เดือน ส.ค. คาด +4.6% YoY และถ้อยแถลงของนาย Powell ที่งาน Jackson Hole Economic Symposium